um frv. til l . um breyt . á l . um Húsnæðisstofnun ríkisins , nr. 97 / 1993 , sbr. lög nr. 12 / 1994 , nr. 58 / 1995 og nr. 150 / 1995 . Frá félagsmálanefnd . Nefndin hefur fjallað um málið og fengið á sinn fund Inga Val Jóhannesson , deildarstjóra í félagsmálaráðuneyti , og Gísla Gíslason frá Húsnæðisstofnun . Í frumvarpinu er lagt til að húsnæðismálastjórn verði heimilt að verða við umsókn sveitarstjórnar um að breyta félagslegri eignaríbúð í félagslega kaupleiguíbúð , enda sé fullreynt að íbúðin sé óseljanleg . Nefndin telur hins vegar rétt að miða einnig við að unnt verði að breyta framangreindum íbúðum í almennar kaupleiguíbúðir . Þá er í frumvarpinu lagt til að víkja megi frá tekjumörkum einstaklinga ef sveitarfélag sýnir fram á að það sé eina færa leiðin til þess að íbúð verði úthlutað . Ákvæðið nær bæði til félagslegra eignaríbúða og félagslegra kaupleiguíbúða . Loks er lagt til að í neyðartilvikum verði húsnæðismálastjórn heimilt að fresta afborgun af láni Byggingarsjóðs verkamanna í ákveðinn tíma . Þessi heimild á við þegar sveitarstjórn hefur keypt inn félagslega íbúð sem ekki er unnt að nýta árið um kring vegna hættu á snjóflóðum . Nefndin mælir með samþykkt frumvarpsins með eftirfarandi Í stað orðanna „ félagslega kaupleiguíbúð “ í fyrri málslið a-liðar ( 92. gr. a ) 1. gr. komi : félagslega eða almenna kaupleiguíbúð .